[{"text_idx": "#000000", "text": "Cyfle i ddysgu, datblygu a chael hwyl; mae Awdurdod y Parc Cenedlaethol a\u2019r Bartneriaeth Awyr Agored yn gweithio mewn partneriaeth er mwyn darparu cyfleoedd ar gyfer unigolion rhwng 14-17 oed sydd a diddordeb mewn antur awyr agored a\u2019r amgylchedd."}, {"text_idx": "#000001", "text": "Am un diwrnod y mis, fel arfer ar ddydd Sadwrn neu Sul, mae\u2019r Ceidwaid Ifanc yn gweithio ochr yn ochr a staff yr Awdurdod er mwyn dysgu mwy am y tirweddau amrywiol rydym yn galw\u2019r gartref. Fel arfer mae\u2019r dydd yn cael ei rannu\u2019n ddau a mi fyddwn yn gwneud gweithgaredd corfforol megis cerdded, mynydda, dringo, caiacio, beicio (a mwy!) ac yna ychydig o waith cadwraethol megis plannu coed, gwaredu rhywogaethau ymledol, cynnal a chadw llwybrau, clirio sbwriel, arolygon natur (a mwy!) Mae rhai sesiynau yn fwy thematig am ddysgu am Eryri a\u2019i thirweddau, daeareg a daearyddiaeth, hanes a threftadaeth, archaeoleg neu fioamrywiaeth. Mae\u2019r sesiynau\u2019n cynnwys ymweld a amgueddfeydd neu safleoedd o bwysigrwydd gwyddonol neu hanesyddol a dysgu am fywyd gwyllt."}, {"text_idx": "#000004", "text": "Mae\u2019r cynllun Ceidwad Ifanc cyfredol wedi ei leoli fwyafrif yng ngogledd y Parc. Yn y misoedd nesaf rydym yn gobeithio cychwyn grw\u0302p arwaha\u0302n yn ne\u2019r Parc hefyd er mwyn hwyluso\u2019r gwaith teithio ar gyfer yr aelodau a\u2019u rhieni. Mae hyn oherwydd nad oes trafnidiaeth ar gael ar gyfer bob sesiwn. Weithiau mi fydd gennym fws mini ond gan amlaf dim ond un ffordd at weithgareddau\u2019r diwrnod."}]